Victor Ponta schimbă tabăra! Consilierul onorific al lui Marcel Ciolacu întoarce spatele PSD și spune că îl va susține pe Piedone în cursa pentru primăria Capitalei. Anunțul vine în contextul în care ar fi avut loc negocieri intense și cu George Simion, președintele AUR, pentru o alianță cu partidul lui Ponta, Pro România.
Victor Ponta a declarat că îl va vota pe Cristian Popescu Piedone la primăria Capitalei și spune că acesta are șanse foarte mari de câștig. Cât despre arhitectul Tiberiu Florescu, cel care ar fi propunerea PSD la primăria Capitalei, Victor Ponta a declarat că nu poate vota pe cineva pe care nici măcar nu îl cunoaște, doar pentru că este susținut de partid.